รัฐบาลไทย-ข่าวทำเนียบรัฐบาล-“ผู้นำต้องทำก่อน” ผู้ว่าฯ–ประธานแม่บ้านมหาดไทยกำแพงเพชร Kick off น้อมนำพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง"
วันศุกร์ที่ 11 พฤศจิกายน 2565
“ผู้นําต้องทําก่อน” ผู้ว่าฯ–ประธานแม่บ้านมหาดไทยกําแพงเพชร Kick off น้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง"
“ผู้นําต้องทําก่อน” ผู้ว่าฯ – ประธานแม่บ้านมหาดไทยกําแพงเพชร Kick off น้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” ขยายผลในทุกครัวเรือน ควบคู่ขับเคลื่อนบริหารจัดการขยะ-จัดทําถังขยะเปีย
“ผู้นําต้องทําก่อน” ผู้ว่าฯ – ประธานแม่บ้านมหาดไทยกําแพงเพชร Kick off น้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” ขยายผลในทุกครัวเรือน ควบคู่ขับเคลื่อนบริหารจัดการขยะ-จัดทําถังขยะเปียกลดโลกร้อน เพื่อสร้างความยั่งยืนให้กับโลกใบเดียวนี้
เมื่อวันที่ 10 พ.ย. 65 นายชาธิป รุจนเสรี ผู้ว่าราชการจังหวัดกําแพงเพชร เปิดเผยว่า กระทรวงมหาดไทยได้มีนโยบายในการส่งเสริมการพัฒนาคุณภาพชีวิตของประชาชนในทุกครัวเรือนด้านการเสริมสร้างความมั่นคงด้านอาหารตามแนวพระราชดําริ “บ้านนี้มีรัก ปลูกผักกินเอง” ของสมเด็จพระกนิษฐาธิราชเจ้าฯ กรมสมเด็จพระเทพรัตนราชสุดาฯ สยามบรมราชกุมารี เพื่อให้พี่น้องประชาชนได้มีผักที่ปลอดสารพิษ อาหารปลอดภัย เกิดสุขภาวะที่ดี และเป็นการลดรายจ่ายให้กับครัวเรือน รวมทั้งได้มีนโยบายในการรณรงค์ส่งเสริมการปลูกฝังจิตสํานึกในการมีส่วนร่วมดูแลสภาพอากาศเพื่อสร้างสิ่งแวดล้อมที่ดีผ่านการคัดแยกขยะและการจัดทําถังขยะเปียกลดโลกร้อย โดยเริ่มจากทุกครัวเรือนในแต่ละหมู่บ้าน/ชุมชน
นายชาธิป รุจนเสรี ผู้ว่าราชการจังหวัดกําแพงเพชร กล่าวว่า จังหวัดกําแพงเพชร ได้กําหนดให้การดําเนินงานตามนโยบายของกระทรวงมหาดไทยดังกล่าว เป็นเรื่องเร่งด่วนที่จะต้องรณรงค์เสริมสร้างการรับรู้และความร่วมไม้ร่วมมือของพี่น้องประชาชนในพื้นที่ จึงได้เน้นย้ําไปยังหัวหน้าส่วนราชการ หน่วยงานรัฐวิสาหกิจ นายอําเภอ องค์กรปกครองส่วนท้องถิ่น กํานัน ผู้ใหญ่บ้าน ในการขับเคลื่อนการดําเนินงานดังกล่าว โดยได้นําวิธีการตามแนวทางของนายสุทธิพงษ์ จุลเจริญ ปลัดกระทรวงมหาดไทย และ ดร.วันดี กุญชรยาคง จุลเจริญ นายกสมาคมแม่บ้านมหาดไทย ในการรณรงค์ส่งเสริมให้เกิดการสร้างความนิยมชมชอบของประชาชนผ่านหลักการ “ผู้นําต้องทําก่อน” โดยเริ่มจากจวนผู้ว่าราชการจังหวัดกําแพงเพชร เป็นปฐมฤกษ์การส่งเสริมในพื้นที่
“โดยเมื่อวานนี้ (9 พ.ย. 65) ตนพร้อมด้วยนางกาญจนี รุจนเสรี ประธานแม่บ้านมหาดไทยจังหวัดกําแพงเพชร ได้ร่วมกัน Kick off กิจกรรม “บ้านนี้มีรัก ปลูกผักกินเอง” ณ บริเวณจวนผู้ว่าราชการจังหวัดกําแพงเพชร โดยการน้อมนําแนวทางพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สู่ปฏิบัติการปลูกผักสวนครัว ในแปลงผักสวนครัวภายในจวนผู้ว่าราชการจังหวัดกําแพงเพชร โดยได้รับความสนใจจากหัวหน้าส่วนราชการ และภาคีเครือข่ายในพื้นที่ อาทิ นายโชคชัย รักเกื้อ นายอําเภอเมืองกําแพงเพชร รักษาการปลัดจังหวัดกําแพงเพชร สํานักงานที่ดินจังหวัดกําแพงเพชร สํานักงานพัฒนาชุมชนจังหวัดกําแพงเพชร สมาชิกชมรมแม่บ้านมหาดไทยจังหวัดกําแพงเพชร สมาชิกเหล่ากาชาดจังหวัดกําแพงเพชร ร่วมในกิจกรรม ซึ่งกิจกรรมฯ ดังกล่าวจัดทําขึ้นเพื่อเป็นการสร้างความมั่นคงทางอาหารในระดับครอบครัว และชุมชน โดยเน้นการพึ่งพาตนเอง และสร้างความสามัคคีของคนในชุมชน เพื่อให้รอดพ้นจากวิกฤติในครั้งนี้ อีกทั้งยังช่วยลดรายจ่ายในครอบครัว สร้างความผูกพันของคนในครอบครัว มีความมั่นคงทางอาหาร ก่อให้เกิดสิ่งดี ๆ ในครอบครัวมากมาย เช่น การได้ใช้เวลาร่วมกันของสมาชิกให้ได้ผักที่สด สะอาด และปลอดภัย ประหยัดค่าใช้จ่าย ประหยัดพลังงานในการขนส่งผักจากแหล่งผลิตสู่ผู้บริโภค ได้ความสุขที่เกิดจากการปลูกผัก ที่สําคัญเป็นการดําเนินชีวิตตามหลักปรัชญาเศรษฐกิจพอเพียง ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งสอดคล้องกับเป้าหมายการพัฒนาอย่างยั่งยืนของสหประชาชาติ (Sustainable Development Goals - SDGs)” นายชาธิปฯ กล่าวเน้นย้ํา
นางกาญจนี รุจนเสรี ประธานแม่บ้านมหาดไทยจังหวัดกําแพงเพชร กล่าวว่า ชมรมแม่บ้านมหาดไทยจังหวัดกําแพงเพชร ได้นํานโยบายของสมาคมแม่บ้านมหาดไทย ซึ่งได้ร่วมขับเคลื่อนกับกระทรวงมหาดไทย ในการบริหารจัดการขยะ เพื่อเป็นการแก้ไขปัญหาขยะ ที่ยังคงเป็นเรื่องที่ส่งผลกระทบต่อภาวะโลกร้อนอย่างเลี่ยงไม่ได้ ทั้งยังทําให้เกิดความสกปรก ไม่เป็นระเบียบเรียบร้อยของบ้านเมือง โดยได้ร่วมกับท่านผู้ว่าราชการจังหวัดกําแพงเพชรใช้จวนผู้ว่าราชการจังหวัดกําแพงเพชร เป็นพื้นที่นําร่องในการบริหารจัดการคัดแยกขยะ แบ่งออกได้เป็น 4 ประเภท ได้แก่ 1. ขยะทั่วไป 2. ขยะรีไซเคิล 3. ขยะเปียก (ย่อยสลายได้) 4. ขยะอันตราย (ขยะมีพิษอันตราย) ก่อนนําไปทิ้งที่ถังขยะสาธารณะ นอกจากจะเป็นการสร้างจิตสํานึกที่ดีต่อสาธารณะแล้ว ยังช่วยในเรื่องของการป้องกันปัญหากองขยะที่จะไปทําลายสิ่งแวดล้อมและสิ่งมีชีวิตอื่น ๆ นอกจากนี้ ในส่วนของขยะเปียก ได้ดําเนินการจัดทํา “ถังขยะเปียกลดโลกร้อน” ด้วยการขุดหลุมและใช้ถังพลาสติกตัดก้นถังวางลงไปในหลุมและปิดฝา แล้วนําเศษอาหาร ขยะเปียกมาเทใส่ลงไปในถังขยะเปียกลดโลกร้อน แล้วปิดฝา เพื่อให้เศษอาหารทั้งหลายได้ย่อยสลายกลายเป็นปุ๋ยหมักบํารุงดิน บํารุงพืชผักสวนครัวที่ปลูกในแปลงผักสวนครัว อันเป็นการประหยัดค่าปุ๋ย และยังทําให้ได้มีผักที่ปลอดสารพิษบริโภคอีกด้วย
นายชาธิป รุจนเสรี ผู้ว่าราชการจังหวัดกําแพงเพชร กล่าวเพิ่มเติมว่า จังหวัดกําแพงเพชร จะได้ดําเนินการขับเคลื่อนการจัดทําถังขยะเปียกลดโลกร้อน โดยแจ้งองค์กรปกครองส่วนท้องถิ่นทุกแห่ง ดําเนินการสํารวจและเก็บข้อมูลถังขยะเปียกในระดับครัวเรือน โรงเรียนในสังกัดองค์กรปกครองส่วนท้องถิ่น ศูนย์พัฒนาเด็กเล็กในสังกัดองค์กรปกครองส่วนท้องถิ่น พร้อมกําชับหน่วยงานย้ําเตือนเจ้าหน้าที่ทําการบันทึกข้อมูลในระบบสารสนเทศการจัดเก็บข้อมูลถังขยะเปียกลดโลกร้อนขององค์กรปกครองส่วนท้องถิ่นทั้งในลักษณะรายวันและรายเดือน เพื่อจะทําให้มีข้อมูลสถิติสําหรับใช้ขยายผลพัฒนาปรับปรุงในด้านอื่น ๆ ต่อไป นอกจากนี้ จะได้ใช้ทุกกลไกในพื้นที่ส่งเสริมการปลูกผักสวนครัวไว้บริโภคภายในครัวเรือน อันเป็นการเสริมสร้างความมั่นคงด้านอาหารตามแนวพระราชดําริ เพื่อลดค่าใช้จ่ายในครัวเรือน เป็นผลดีต่อสุขภาพของผู้บริโภค เป็นการสร้างความผูกพันในครอบครัวจากการร่วมกิจกรรมปลูกผัก การสร้างความเอื้อเฟื้อเผื่อแผ่ภายในชุมชนและหมู่บ้าน ให้ครอบคลุมทุกพื้นที่ทั้งในระดับจังหวัด อําเภอ ตําบล หมู่บ้านและในระดับครัวเรือนต่อไป